NATO vrea să stabilească prezența trupelor militare în România și în Bulgaria.
Moscova a anunţat vineri că doreşte o garanţie din partea NATO că va renunţa la orice activitate militară în Europa de Est şi Ucraina. Tod Wolters ar vrea ca NATO să extindă misiunea "Enhanced Forward Presence" în România şi Bulgaria. NATO a refuzat să comenteze aceste declaraţii.
NATO vrea să stabilească prezența trupelor militare în România și în Bulgaria în contextul tensiunilor cu Rusia. Comandantul Suprem al Forţelor Aliate în Europa, generalul american Tod Wolters, a sugerat că alianţa ar trebui să stabilească o prezenţă militară în România şi Bulgaria în urma defăşurării de trupe ale Rusiei la graniţa cu Ucraina, a informat ziarul german Der Spiegel, relatează Reuters.Tod Wolters ar vrea ca NATO să extindă misiunea "Enhanced Forward Presence" în România şi Bulgaria, după ce din 2017 trupe ale alianţei sunt prezente în Polonia şi statele baltice. Acesta ar fi cerut întăriri la graniţa de Est a alianţei în timpul unei conferinţe video cu şefii militari ai statelor member.NATO a refuzat să comenteze aceste declaraţii.Secretarul general al NATO, Jens Stoltenberg, a declarat vineri că NATO "va evalua în mod constant necesitatea de a ne ajusta în continuare prezenţa noastră şi în sud-estul regiunii, pentru că trebuie să fim siguri că putem proteja şi apăra întotdeauna aliaţii împotriva oricărei ameninţări".Prezenţa trupelor ruseşti la graniţa cu Ucraina a crescut tensiunile dintre Moscova şi NATO, iar alianţa a îndemnat să nu invadeze fosta republică sovietică. Rusia a negat că ar plănui o invazie. Kremlinul spune că răspunde la ameninţările propriei securităţi din cauza relaţiilor tot mai strânse ale Ucraine cu alianţa nord-atlantică.Moscova a anunţat vineri că doreşte o garanţie din partea NATO că va renunţa la orice activitate militară în Europa de Est şi Ucraina.